Наша доля — Вікіпэдыя

# Наша доля

### Зьвесткі зь Вікіпэдыі — вольнай энцыкляпэдыі.

Наша доля - беларуская штотыднёвая легальная газета рэвалюцыйна-дэмакратычнага кірунку, першая легальная газета ў беларускай мове. Выдавалася ў Вільні ў перыяд 1(14).9. 1906 – 1(14).12. 1906. Разам выйшла 6 нумароў, з іх 4 былі канфіскаваны, 7-ы быў знішчаны яшчэ ў наборы. Палова тыражу друкавалася кірыліцай, палова – лацінкай. Разавы тыраж 1-га нумару склаў 10 тыс. асобнікаў.

Афіцыйны рэдактар-выдавец – віленскі мяшчанін І. А. Туркенес, з 18 лістапада 1906 за рэдактара быў А. Гедвіла. Сапраўдныя заснавальнікі – частка кіраўніцтва Беларускай сацыялістычнай грамады, а менавіта, браты І. і А. Луцкевічы, А. Пашкевіч (Цётка), Францішак Умястоўскі.

За змест 1-га, 3-га, 4-га нумароў пастановаю Віленскай судовай палаты (11 студзеня 1907) выданне было забаронена назаўсёды, афіцыйны рэдактар-выдавец Туркенес быў засуджаны на 1 год крэпасці.

## [рэдагаваць] Літаратура

- У. Конан. «Наша доля» // Энцыклапедыя гісторыі Беларусі: У 6 т. Т. 5. М – Пуд / Беларус. Энцыкл. ; Рэдкал.: Г. П. Пашкоў (галоўны рэд.) і інш. ; Маст. Э. Э. Жакевіч. – Мн. : БелЭн, 1999. ISBN 985-11-0141-9
- М. В. Біч. «Наша доля» // Беларуская Савецкая Энцыклапедыя: У 12 т. Т. 7. – Мн. : БелЭн, 1973.
- Гісторыя Беларусі: У 6 т. Т. 4. Беларусь у складзе Расійскай імперыі (канец XVIII – пачатак XX ст.) / М. Біч, В Яноўская, С.Рудовіч і інш. ; М. Касцюк (гал. рэд.) і інш. – Мн. : Экаперспектыва, 2005. ISBN 985-469-104-7

Атрымана з «http://be-x-old.wikipedia.org../../../%D0%BD/%D0%B0/%D1%88/%D0%9D%D0%B0%D1%88%D0%B0_%D0%B4%D0%BE%D0%BB%D1%8F.html»

Катэгорыя: Беларускія газэты

##### Views

- Артыкул
- Гутаркі
- Бягучая вэрсія

##### Пошук